Document ID: 32001R0991

Komisjoni määrus (EÜ) nr 991/2001,
21. mai 2001,
millega muudetakse nõukogu direktiivi 92/14/EMÜ (rahvusvahelise tsiviillennunduse konventsiooni teise väljaande (1988) 16. lisa 1. köite 2. peatüki II osas käsitletud lennukite lendude piiramise kohta) lisa
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 2. märtsi 1992. aasta direktiivi 92/14/EMÜ rahvusvahelise tsiviillennunduse konventsiooni teise väljaande (1988) 16. lisa 1. köite 2. peatüki II osas käsitletud lennukite lendude piiramise kohta, [1] viimati muudetud komisjoni direktiiviga 1999/28/EÜ, [2] eriti selle artiklit 92,
ning arvestades järgmist:
(1) Direktiivi 92/14/EMÜ artikliga 3 tehakse erand kõnealuse direktiivi lisas loetletud lennukitele eelkõige tingimusel, et nende kasutamist jätkavad selle riigi füüsilised või juriidilised isikud, kus nimetatud lennukid olid registreeritud konkreetse vaatlusperioodi jooksul.
(2) Direktiivi 92/14/EMÜ, viimati muudetud nõukogu direktiiviga 98/20/EÜ, [3] artikliga 9a on ette nähtud lisa muutmise lihtsustatud kord, et tagada selle täielik vastavus abikõlblikkuskriteeriumidele.
(3) Alates direktiivi 1999/28/EÜ jõustumisest, millega muudeti direktiivi 92/14/EMÜ lisa esimest korda lihtsustatud korras, on mõned kõnealuses lisas loetletud lennukid hävitatud ning teised asjaomase riigi registrist kustutatud; seepärast tuleks selliseid lennukeid käsitlevad kanded kõnealusest lisast välja jätta.
(4) Mõned kõnealused lennukid saavad 2001. aastal 25aastaseks; seepärast tuleks lisasse teha asjakohased kanded.
(5) Kõnealust lisa on soovitav ajakohastada ka siis, kui lisasse juba kantud õhusõidukite registreerimiskoodid või käitajad on muutunud.
(6) Lisasse tehtavate muudatuste piiratud iseloomu ja ulatuse ning nende kiireloomulisuse tõttu on muutunud kohaldatava akti nimetus.
(7) Käesolev määrus peab jõustuma võimalikult kiiresti, et kolmandad isikud saaksid viivitamata kohaldada sellega ettenähtud erandeid.
(8) Käesoleva määrusega ettenähtud meetmed on kooskõlas lennundusohutuse eeskirjade komitee [4] arvamusega, mis on loodud nõukogu 16. detsembri 1991. aasta määrusega (EMÜ) nr 3922/91 tehniliste nõuete ja haldusprotseduuride kooskõlastamise kohta tsiviillennunduses, [5] viimati muudetud komisjoni määrusega (EÜ) nr 2871/2000 [6],
ON VASTU VÕTNUD KÄESOLEVA MÄÄRUSE:
Artikkel 1
Direktiivi 92/14/EMÜ lisa muudetakse vastavalt käesoleva määruse lisale.
Artikkel 2
Käesolev määrus jõustub Euroopa Ühenduste Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 21. mai 2001

Labels: 7
8
5